Ranar sallah rana ce ta farin ciki ga musulmai wacce akeyi sau biyu a kowacce shekara. Sallah ta kasu kashi biyu, akwai Babbar sallah da karamar sallah. Ita karamar sallah ana yinta ne bayan angama azumin watan ramadana, idan anga wata a daren 29 ko 30, toh washe gari za'ayi sallan azumi. Ita kuma babbar sallah ana yinta ne bayan azumi da wata biyu da kwana goma. Wato goma ga watan zul-hajji, washe garin arafa. Ana yanka rago, tinkiya, akuya, taure, saniya, ko rakumi. Ranar karama sallah wato sallar azumi. Da safe bayan ankarya kowa zaiyi wanka ya sanya sababbin kaya, aje masallaci domin guda nar da sallar idi. Su kuma iyaye mata za suyi girki na musamman da za'aci a gida da kuma rabawa 'yan uwa da abokan arziki. Ranar sallah kowa yana samun abunda zaici. Ranace ta musamman ga Al’umar musulmai gabaki daya. Ranar babbar sallah/sallar layya. Ranar sallah da safe kowa zaisa kayan sa mai kyau,amma anfin son fararen kaya ga Wanda Allah ya hore ma wa,amma kuma zaka iya sa kalan da kake so ba laifi bane,Amman idan mutum yana da halin layya ana so ya kame bakin sa harsai an sakko daga masallaci bayan babban limamin ya yanka ragon sa.